CELEX: 52013PC0942
Language: el
Date: 2014-01-08
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να λάβει η Ευρωπαϊκή Ένωση στο πλαίσιο της επιτροπής σύνδεσης ΕΕ-Χιλής σχετικά με την τροποποίηση του παραρτήματος XII της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, για τη θέσπιση καταλόγου με χιλιανούς φορείς που συνάπτουν δημόσιες συμβάσεις σύμφωνα με τις διατάξεις του τίτλου IV του μέρους IV (δημόσιες συμβάσεις)

|
			
		
		
		52013PC0942
		
			Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να λάβει η Ευρωπαϊκή Ένωση στο πλαίσιο της επιτροπής σύνδεσης ΕΕ-Χιλής σχετικά με την τροποποίηση του παραρτήματος XII της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, για τη θέσπιση καταλόγου με χιλιανούς φορείς που συνάπτουν δημόσιες συμβάσεις σύμφωνα με τις διατάξεις του τίτλου IV του μέρους IV (δημόσιες συμβάσεις) /* COM/2013/0942 final - 2013/0450 (NLE) */
			
				
		
		
			
			   	ΑΙΤΙΟΛΟΓΙΚΗ ΕΚΘΕΣΗ
1.           ΠΛΑΙΣΙΟ ΤΗΣ ΠΡΟΤΑΣΗΣ
Η συμφωνία σύνδεσης μεταξύ της Ευρωπαϊκής
Κοινότητας και των κρατών μελών της, αφενός, και της Δημοκρατίας της Χιλής,
αφετέρου, («συμφωνία σύνδεσης») υπεγράφη στις 18 Νοεμβρίου 2002.
Το παράρτημα XII της συμφωνίας σύνδεσης ορίζει
τον κατάλογο των χιλιανών δημόσιων φορέων που καλύπτονται στο πλαίσιο των
δεσμεύσεων σχετικά με τις δημόσιες συμβάσεις.
Η Δημοκρατία της Χιλής προτείνει να
τροποποιηθεί το παράρτημα XII. Η πρόταση συνίσταται στην απλούστευση του
καταλόγου των δημόσιων φορέων που απαριθμούνται στο πλαίσιο κάθε υπουργείου που
αναφέρεται στο προσάρτημα 1 A, και την αντικατάστασή του με μια γενική ρήτρα
που θα εξασφαλίζει ότι καλύπτονται όλοι οι φορείς που υπάγονται στα
απαριθμούμενα υπουργεία. Επιπλέον, οι αρχές της Χιλής προτείνουν μια γενική
ρήτρα για όλους τους φορείς σε τοπικό επίπεδο (δήμοι) στο προσάρτημα 2 A. 
Η προτεινόμενη τροποποίηση καταργεί την ανάγκη
για μελλοντικές αλλαγές στο παράρτημα, σε περίπτωση αλλαγής των φορέων (π.χ. σε
περίπτωση που δημιουργηθούν, συγχωνευθούν ή καταργηθούν πρόσθετες εξαρτώμενες
υπηρεσίες, περιφέρειες, επαρχίες ή δήμοι). Επίσης, επειδή η κάλυψη της Χιλής
στο πλαίσιο του τίτλου IV του μέρους IV σχετικά με τις δημόσιες συμβάσεις
παραμένει ως έχει, η Ευρωπαϊκή Επιτροπή θεωρεί ότι η αλλαγή αυτή είναι καθαρά
τυπικού χαρακτήρα και ότι δεν απαιτούνται αντισταθμιστικές προσαρμογές δυνάμει
του άρθρου 159 παράγραφος 2 της συμφωνίας σύνδεσης. Απεναντίας, εισάγει μια
λογική βελτίωση στη δομή της συμφωνίας
Τα προσαρτήματα 1 Β και 2 Β του παραρτήματος
XII, τα οποία αφορούν την κάλυψη όλων των άλλων κεντρικών και τοπικών δημόσιων
φορέων που δεν έχουν βιομηχανικό ή εμπορικό χαρακτήρα, παραμένουν αμετάβλητα.
2.           ΑΠΟΤΕΛΕΣΜΑΤΑ ΤΩΝ
ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ
Άνευ αντικειμένου, δεδομένου ότι η πρόταση
αυτή, η οποία επίσημα τροποποιεί το παράρτημα XII, δεν εισάγει μεταβολή στο
πεδίο εφαρμογής της οδηγίας. 
3.           ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
Το Συμβούλιο καλείται να εγκρίνει τη θέση της
Ευρωπαϊκής Ένωσης όσον αφορά το σχέδιο απόφασης της επιτροπής σύνδεσης
Ευρωπαϊκής Ένωσης — Χιλής επιτροπής για την τροποποίηση του καταλόγου των
χιλιανών φορέων που συνάπτουν δημόσιες συμβάσεις σύμφωνα με τις διατάξεις που
ορίζονται στον τίτλο περί δημοσίων συμβάσεων της συμφωνίας σύνδεσης. 
Το άρθρο 159 της συμφωνίας σύνδεσης προβλέπει
τη δυνατότητα διόρθωσης του πεδίου εφαρμογής του τίτλου που αναφέρεται στις
δημόσιες συμβάσεις και η Επιτροπή Σύνδεσης εξουσιοδοτείται να αποφασίζει για
την τροποποίηση του παραρτήματος XII, σύμφωνα με την παράγραφο 3 του εν λόγω
άρθρου.
Η πρόταση εμπίπτει στην αποκλειστική
αρμοδιότητα της Ευρωπαϊκής Ένωσης. Συνεπώς, δεν εφαρμόζεται η αρχή της
επικουρικότητας.
4.           ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
Η πρόταση δεν έχει δημοσιονομικές επιπτώσεις
στον προϋπολογισμό της Ευρωπαϊκής Ένωσης.
2013/0450 (NLE)
Πρόταση
ΑΠΟΦΑΣΗ ΤΟΥ ΣΥΜΒΟΥΛΙΟΥ
σχετικά με τη θέση που πρέπει να λάβει η
Ευρωπαϊκή Ένωση στο πλαίσιο της επιτροπής σύνδεσης ΕΕ-Χιλής σχετικά με την
τροποποίηση του παραρτήματος XII της συμφωνίας σύνδεσης μεταξύ της Ευρωπαϊκής
Κοινότητας και των κρατών μελών της, αφενός, και της Δημοκρατίας της Χιλής,
αφετέρου, για τη θέσπιση καταλόγου με χιλιανούς φορείς που συνάπτουν δημόσιες
συμβάσεις σύμφωνα με τις διατάξεις του τίτλου IV του μέρους IV (δημόσιες
συμβάσεις)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της
Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο σε
συνδυασμό με το άρθρο 218 παράγραφος 9,
Έχοντας υπόψη την πρόταση της Ευρωπαϊκής
Επιτροπής,
Εκτιμώντας τα ακόλουθα:
(1)       Η συμφωνία σύνδεσης μεταξύ
της Ευρωπαϊκής Κοινότητας και των κρατών μελών της, αφενός, και της Δημοκρατίας
της Χιλής, αφετέρου[1]
(«συμφωνία σύνδεσης»), υπεγράφη στις 18 Νοεμβρίου 2002.
(2)       Το παράρτημα XII της
συμφωνίας σύνδεσης προβλέπει κατάλογο φορέων στη Δημοκρατία της Χιλής που
συνάπτουν δημόσιες συμβάσεις σύμφωνα με τις διατάξεις για τις διαδικασίες
σύναψης δημόσιων συμβάσεων του τίτλου IV του μέρους IV της συμφωνίας σύνδεσης.
(3)       Στις 10 Φεβρουαρίου 2012 (με
πρόσθετη ενημέρωση στις 18 Οκτωβρίου 2012) η Δημοκρατία της Χιλής κοινοποίησε
στην Ευρωπαϊκή Ένωση την πρόθεσή της να τροποποιήσει το παράρτημα ΧΙΙ. Ύστερα
από αυτή την κοινοποίηση και δυνάμει του άρθρου 159 παράγραφος 2 της συμφωνίας
σύνδεσης, τα μέρη θεώρησαν σκόπιμο να αποφασίσει η επιτροπή σύνδεσης για την
τροποποίηση του σχετικού παραρτήματος, ώστε να συνεκτιμηθεί η τροποποίηση που
κοινοποίησε η Δημοκρατία της Χιλής.
(4)       Η τροποποίηση αποτελείται από
α) την απλούστευση του καταλόγου των δημόσιων φορέων που απαριθμούνται στο
πλαίσιο κάθε υπουργείου στο προσάρτημα 1 Α του παραρτήματος XII, και την
αντικατάστασή του με μια γενική ρήτρα που να εξασφαλίζει ότι καλύπτονται όλοι
οι φορείς που υπάγονται στα απαριθμούμενα υπουργεία, και β) την εισαγωγή μιας
γενικής ρήτρας για όλους τους φορείς σε τοπικό επίπεδο στο πλαίσιο του
προσαρτήματος 2 A.
(5)       Η θέση που πρέπει να λάβει η
Ένωση στο πλαίσιο της επιτροπής σύνδεσης ΕΕ-Χιλής θα πρέπει να βασίζεται στο
επισυναπτόμενο σχέδιο απόφασης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
Άρθρο 1
Η θέση που πρέπει να λάβει η Ευρωπαϊκή Ένωση
στο πλαίσιο της επιτροπής σύνδεσης σχετικά με την τροποποίηση του παραρτήματος
XII, το οποίο θεσπίζει τον κατάλογο των χιλιανών φορέων που συνάπτουν δημόσιες
συμβάσεις σύμφωνα με τις διατάξεις του τίτλου IV του μέρους IV για τις δημόσιες
συμβάσεις, βασίζεται στο σχέδιο απόφασης της Επιτροπής που επισυνάπτεται στην
παρούσα απόφαση.
Άρθρο 2
Μετά την έκδοσή της, η απόφαση της επιτροπής
συνεργασίας δημοσιεύεται στην Επίσημη Εφημερίδα της Ευρωπαϊκής Ένωσης. 
Άρθρο 3
Η παρούσα
απόφαση αρχίζει να ισχύει την ημερομηνία της έκδοσής της. 
Βρυξέλλες,
                                                                       Για
το Συμβούλιο
                                                                       Ο
Πρόεδρος
ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ
ΠΡΟΤΑΣΕΙΣ ΜΕ ΔΗΜΟΣΙΟΝΟΜΙΚΗ ΕΠΙΠΤΩΣΗ ΑΠΟΚΛΕΙΣΤΙΚΑ ΣΤΑ ΕΣΟΔΑ
1.           ΟΝΟΜΑΣΙΑ ΤΗΣ ΠΡΟΤΑΣΗΣ:
Πρόταση απόφασης του Συμβουλίου σχετικά με τη
θέση που πρέπει να λάβει η Ευρωπαϊκή Ένωση στο πλαίσιο της επιτροπής σύνδεσης
ΕΕ-Χιλής σχετικά με την τροποποίηση του παραρτήματος XII της συμφωνίας σύνδεσης
μεταξύ της Ευρωπαϊκής Κοινότητας και των κρατών μελών της, αφενός, και της
Δημοκρατίας της Χιλής, αφετέρου, για τη θέσπιση καταλόγου με χιλιανούς φορείς
που συνάπτουν δημόσιες συμβάσεις σύμφωνα με τις διατάξεις του τίτλου IV του
μέρους IV (δημόσιες συμβάσεις).
2.           ΓΡΑΜΜΕΣ ΤΟΥ ΠΡΟΫΠΟΛΟΓΙΣΜΟΥ:
Κεφάλαιο και άρθρο
Ποσό που εγγράφεται στον προϋπολογισμό για το
έτος αναφοράς: 
3.           ΔΗΜΟΣΙΟΝΟΜΙΚΗ ΕΠΙΠΤΩΣΗ: 
X         Η πρόταση δεν έχει δημοσιονομικές επιπτώσεις
¨         Πρόταση χωρίς δημοσιονομικές επιπτώσεις στις δαπάνες αλλά με
δημοσιονομικές επιπτώσεις στα έσοδα – οι επιπτώσεις στα έσοδα είναι οι
ακόλουθες:
(εκατ. ευρώ, μέχρι πρώτου δεκαδικού ψηφίου)
   ||   || 
 Γραμμή προϋπολογισμού || Έσοδα[2] || Περίοδος 1 έτους που αρχίζει στις ηη/μμ/εεεε || [Έτος n] 
 Άρθρο 120   || Επιπτώσεις επί των ιδίων πόρων ||   ||   
 Κατάσταση μετά τη δράση 
   || [n+1] || [n+2] || [n+3] || [n+4] || [n+5] 
   ||   ||   ||   ||   ||   
[1]               ΕΕ L 352 της 30.12.2002, σ. 3.
[2]               Όσον αφορά τους παραδοσιακούς ιδίους πόρους (γεωργικοί
δασμοί, εισφορές στην παραγωγή ζάχαρης, τελωνειακοί δασμοί) τα αναγραφόμενα
ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του
25 % για έξοδα είσπραξης.